Document ID: 32002R0993

Den Europæiske Centralbanks forordning (EF) nr. 993/2002
af 6. juni 2002
om ændring af forordning ECB/2001/13 om den konsoliderede balance i MFI-sektoren (monetære finansielle institutioner)(1)
(ECB/2002/4)
STYRELSESRÅDET FOR DEN EUROPÆISKE CENTRALBANK HAR -
under henvisning til Rådets forordning (EF) nr. 2533/98 af 23. november 1998 om Den Europæiske Centralbanks indsamling af statistisk information(2), særlig artikel 5, stk. 1, og artikel 6, stk. 4,
under henvisning til Rådets forordning (EF) nr. 2531/98 af 23. november 1998 om Den Europæiske Centralbanks anvendelse af reservekrav(3), ændret ved forordning (EF) nr. 134/2002(4), særlig artikel 6, stk. 4, og
ud fra følgende betragtninger:
(1) Forordning ECB/2001/13 var tiltænkt med virkning fra 1. januar 2003 at erstatte forordning ECB/1998/16 af 1. december 1998 om den konsoliderede balance i MFI-sektoren (monetære finansielle institutioner)(5), ændret ved forordning ECB/2000/8(6). Indberetning efter de nye regler påbegyndes med data for januar 2003. Indberetningsforpligtelserne under forordning ECB/1998/16 skulle derfor have vedvaret indtil 1. januar 2003. Ikrafttrædelsesdatoen for forordning ECB/2001/13 blev imidlertid fejlagtigt fastsat til 1. januar 2002, hvilket medførte, at forordning ECB/1998/16, som i henhold til bestemmelser i forordning ECB/2001/13 ophæves på tidspunktet for dennes ikrafttrædelse, blev ophævet ét år for tidligt. Forordning ECB/2001/13 må derfor rettes for at klargøre, at den træder i kraft 1. januar 2003.
(2) Rapporteringsenhederne har siden 1. januar 1999 været underlagt indberetningspligten i forordning ECB/1998/16. Da rapporteringsenhederne er fortsat med at indberette de pågældende statistiske oplysninger efter udgangen af 2001, kan det ikke antages at være i strid med deres berettigede forventninger, at denne forordning vedbliver at være gældende indtil 31. december 2002, herunder især forpligtelser i tiden fra 1. januar 2002, dvs. forinden den nye forordning træder i kraft -
UDSTEDT FØLGENDE FORORDNING:
Artikel 1
Forordning ECB/2001/13 ændres således:
- Artikel 8, stk. 1, erstattes af følgende: "1. Forordning (EF) nr. 2819/98 (ECB/1998/16) ophæves med virkning fra 1. januar 2003."
- Artikel 9 erstattes af følgende: "Artikel 9
Denne forordning træder i kraft den 1. januar 2003."
Artikel 2
Afsluttende bestemmelse
Denne forordning træder i kraft på dagen for offentliggørelse i De Europæiske Fællesskabers Tidende.
Udfærdiget i Frankfurt am Main, den 6. juni 2002.

Labels: 2
15
4